Na podlagi 1. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07-ZIPRS0809, 61/08, 99/09-ZIPRS1011 in 3/13), 6. člena Odloka o proračunu Občine Brežice za leto 2019 (Uradni list RS, št. 101/13) in 5. člena Pravilnika o sofinanciranju društev KS Globoko, Svet KS Globoko objavlja

**JAVNI RAZPIS**

**ZA SOFINANCIRANJE DRUŠTEV KS GLOBOKO V LETU 2020**

1. **Neposredni proračunski uporabnik:** Krajevna skupnost Globoko, Globoko 5, 8254 Globoko.
2. **Predmet javnega razpisa:** športne, kulturne, humanitarne, strokovne, družabne prireditve, prireditve, ki bodo služili za javne namene.

Do sofinanciranja niso upravičeni profitni projekti.

1. **Pogoji, ki jih morajo izpolnjevati prijavitelji na javni razpis:**

Na razpis se lahko prijavijo društva, pododbori in krajevne organizacije, ki:

1. imajo sedež na območju KS Globoko in so organizatorji ali udeleženci projekta,
2. imajo sedež na območju Posavja in delujejo kot krovna oziroma zvezna organizacija tudi za krajane KS Globoko, ki organizira projekt na območju KS Globoko.
3. **Orientacijska vrednost razpisa:** orientacijska vrednost razpisa je na postavki 00343 – 2.400,00 EUR,
4. **Merila za izbor projektov:**
* Pomembnost projekta za KS Globoko
* Promocija kraja
* Število nastopajočih
* Tekmovalni značaj
* Oglaševanje
* Število članstva
* Obletnice.
1. **Popolna vloga obsega:**

Obrazec Vloga za finančno pomoč neprofitnim organizacijam in društvom, ki delujejo na območju KS Globoko.

1. **Rok izvedbe:** Dodeljena sredstva za leto 2020 morajo biti porabljena v letu 2020.
2. **Rok za predložitev vlog in način predložitve:** Vloge morajo prijavitelji poslati s priporočeno pošiljko po pošti ali oddati osebno na naslov: KS Globoko, Globoko 5, 8254 Globoko, najkasneje do petka, 28.8.2020.

Šteje se, da je vloga prispela pravočasno, če je bila zadnji dan roka za oddajo vlog oddana na pošti s priporočeno pošiljko ali oddana v pisarni KS Globoko do 13.00 ure.

Vloge morajo biti oddane pisno v zaprti kuverti z oznako »Ne odpiraj – prijava na razpis za sofinanciranje društev KS Globoko za leto 2020«.

Na kuverti mora biti naveden naslov prijavitelja, kot to določa priloženi vzorec kuverte.

1. **Datum odpiranja vlog za dodelitev sredstev:** Odpiranje vlog bo opravil Svet KS Globoko najkasneje v roku 8 dni po izteku roka za oddajo vlog na javni razpis. V primeru nepopolno izpolnjenih vlog s pomanjkljivo dokumentacijo, bo svet KS v 8 dneh od odpiranja vlog prijavitelja pozval, da dopolni vlogo v roku 5 dni. V primeru, da je prijavitelj v roku ne bo dopolnil, bo vloga zavržena.
2. **Izid razpisa:** Prijavitelji bodo o izidu javnega razpisa obveščeni najpozneje v 30 dneh od datuma odpiranja vlog.
3. **Izplačilo sredstev dodeljenih po razpisu:** Prijaviteljem bodo sredstva, dodeljena po razpisu, izplačana po predložitvi zahtevka za izplačilo sredstev, kateremu mora biti priloženo vsebinsko in finančno poročilo o izvedenem projektu z dokazili o realizaciji, skladno z vsebino in zaporedjem instruktivnega obrazca Poročilo o porabi sredstev .

Dokazila o realizaciji so: promocijski material, vabila, fotografije, letaki, objave v medijih in upravičena dokazila o stroških (računi in različna potrdila) za:

* najem prostorov,
* najem opreme,
* honorar za izvajalce,
* stroških materiala,
* stroških promocije (tisk, izdelava letakov, brošur, biltenov, radio oglasi, časopisni oglasi),
* stroški javnega prevoza (avtobus, vlak),
* stroških administracije (Pošta).
1. **Kraj in čas, kjer lahko prijavitelji dvignejo razpisno dokumentacijo:** Razpisna dokumentacija je od dneva te objave do izteka prijavnega roka (30.7.2020) dosegljiva na spletni strani Krajevne skupnosti Globoko, oziroma v pisarni KS Globoko v času uradnih ur.
2. **Kontakt:** dodatne informacije posreduje Anica Novoselović, tel. 031-373 871 e-mail: ks.globoko@siol.net.

Številka: 22/1-2020

Datum: 30.7.2020

Predsednik KS Globoko

 Mihael Petančič

***Merila za izbor in vrednotenje projektov***

**UVODNA POJASNILA**

Po teh merilih se ocenjujejo prijavljeni projekti društev, zavodov, neprofitnih organizacij, ki prijavljajo športne, kulturne, humanitarne, strokovne, družabne prireditve, ki bodo služili za javne namene.

Prijavitelj ima lahko v koledarskem letu odobren največ en projekt.

Vloga komisija oceni na podlagi kriterijev za dodeljevanje sredstev in na podlagi točk določi vrednost sofinanciranja. Vrednost vseh točk je 2.400€ in se razdeli med vse izbrane projekte.

Svet Krajevne skupnosti se po odpiranju prispelih vlog lahko odloči, da vsem prijavljenim društvom razdeli enak znesek.

Poročilu o porabi sredstev na obrazcu je potrebno obvezno priložiti dokazila o izvedbi projekta in dokazila o stroških.